นักท่องเที่ยวแห่เที่ยวเขื่อนเชี่ยวหลาน-เขาสก แน่นที่สุดในรอบ 2 ปี คาดสุราษฎร์เงินสะพัดกว่า 276 ล้านบาท
แหล่งท่องเที่ยวบริเวณอ่างเก็บน้ำเขื่อนรัชชประภา(เขื่อนเชี่ยวหลาน) อำเภอบ้านตาขุน , อุทยานแห่งชาติคลองพนม และอุทยานแห่งชาติเขาสก อำเภอพนม เต็มไปด้วยนักท่องเที่ยวชาวไทยจากกรุงเทพฯ และต่างจังหวัด นำรถยนต์ส่วนตัวเดินทางไปท่องเที่ยวถ่ายภาพและพักผ่อนจำนวนมาก ส่งผลให้บรรยากาศคึกคักมาก โดยเฉพาะรีสอร์ทที่พักในเขตอุทยานแห่งชาติเขาสก 30 แห่งกว่า 500 แห่งเต็มไปจนถึงวันที่ 2 มกราคม 2565 ที่มีจุดแคมป์ปิ้งยอดนิยมหลายแห่ง ที่ผู้ประกอบการได้ให้นักท่องเที่ยวอีกด้วย นายไกรศักดิ์ พุทธสุภะ เจ้าของเขาสกกรีนวอลเล่ย์บอล รีสอร์ท ตำบลคลองศก อำเภอพนม และเจ้าหน้าที่ประชาสัมพันธ์ สมาคมผู้ประกอบการธุรกิจท่องเที่ยวเขาสก กล่าวว่า การท่องเที่ยวกลับมาฟื้นตัวดีที่สุดในรอบ 2 ปีจากสถานการณ์โควิด-19 ที่ต้องปิดตัวไป แม้นักท่องเที่ยวส่วนใหญ่เป็นชาวไทยไม่ใช่ชาวต่างชาติที่เป็นกลุ่มหลักของเขาสกแต่ก็ทำให้สถานการณ์ดีขึ้นมาก เพราะอัดอั้นไม่ได้ออกท่องเที่ยวกันมานานนางสาวนันทวัน ศิริโภคพัฒน์ ผู้อำนวยการการท่องเที่ยวแห่งประเทศไทย (ททท.) สำนักงานสุราษฎร์ธานี เปิดเผยว่า สถานการณ์ท่องเที่ยวช่วงเทศกาลปีใหม่ วันที่ 31 ธันวาคม 2564 - 3 มกราคม 2565 คาดว่าจะมีนักท่องเที่ยวเข้ามาท่องเที่ยวในพื้นที่ฝั่งแผ่นดินใหญ่ของ จังหวัดสุราษฎร์ธานี (ไม่รวมเกาะสมุย เกาะพะงัน เกาะเต่า) จำนวน 15,992 คน มีรายได้จากการท่องเที่ยว 63.81 ล้านบาท แต่ภาพรวมการท่องเที่ยวทั้งจังหวัดคาดจะมีอัตราการเข้าพักเฉลี่ย 23.97 เปอร์เซ็นต์ จำนวนผู้เยี่ยมเยือน 31,740 คน มีรายได้จากการท่องเที่ยว 276.19 ล้านบาท